paragraph_text: Zapadna fasciniranost tom zemljom postoji od ranog 17. stoljeća, kada je isusovački svećenik i istraživač Estevao Cacella objavio Europljanima prve informacije o toj mističnoj zemlji. Tijekom 19. stoljeća, osnivačica Teozofskog društva, Helena Petrovna Blavatskaja je aludirala na Šambalu raspaljujući zanimanje o njoj kod zapadnih okultnih entuzijasta. Šambala je bila veoma popularna u nacističkoj Njemačkoj kada je Adolf Hitler slao istraživače da mjere lubanje Tibetancima. U neonacizmu, Šambala je mjesto gdje je Hitler pobjegao kada je pao Treći Rajh. Sam Hitler je pod utjecajem mita o Šambali usvojio znak svastike. Također se vjeruje da je Josef Stalin organizirao ekspedicije da nađu Šambalu.